แนวโน้มทองคำเป็นบวก
บริษัทวายแอลจี บูลเลี่ยน แอนด์ ฟิวเจอร์สประมาณการแนวโน้มตลาดทองคำใน วัน จันทร์ ที่10 พฤษภาคม 2553หากยังรักษาระดับราคาที่ 1,200 เหรียญสหรัฐต่อออนซ์เอาไว้ได้โอกาสที่ราคาทองจะขยับขึ้นไปทดสอบจุดสูงสุดเดิม ที่ 1,226 เหรียญสหรัฐต่อออนซ์นั้นมีความเป็นไปได้ค่อนข้างมาก
7 พ.ค. 2553

บริษัทวายแอลจี บูลเลี่ยน แอนด์ ฟิวเจอร์สประมาณการแนวโน้มตลาดทองคำใน วัน จันทร์ ที่10 พฤษภาคม 2553หากยังรักษาระดับราคาที่ 1,200 เหรียญสหรัฐต่อออนซ์เอาไว้ได้โอกาสที่ราคาทองจะขยับขึ้นไปทดสอบจุดสูงสุดเดิม ที่ 1,226 เหรียญสหรัฐต่อออนซ์นั้นมีความเป็นไปได้ค่อนข้างมาก
ทั้งนี้เนื่องจากมองว่าการเทขายหุ้นในตลาดหลักทรัพย์ในประเทศต่างๆของนักลงทุนเป็นไปเพื่อปรับพอร์ตการลงทุนต่อสินทรัพย์เสี่ยงในยามที่เศรษฐกิจมีความสุ่มเสี่ยงต่อการเกิดวิกฤต โดยมองว่าเป็นการยืนยันที่ชัดเจนต่อความกังวลกับปัญหาหนี้สินของกรีซที่จะลุกลามไปยังประเทศอื่นๆในกลุ่มยูโร บวกกับการเข้าถือครองทองคำของกองทุน SPDR เพิ่มเติมเกือบ 20 ตัน ในขณะที่ราคาทองคำปรับตัวขึ้นมาแถวๆ 1,200เหรียญสหรัฐต่อออนซ์แล้วนั้น ยิ่งส่งผลต่อจิตวิทยาการลงทุนของนักลงทุนเป็นอย่างมาก
ดังนั้นจึงยังมองตลาดทองคำในมุมมองที่เป็นบวกต่อไปโดยให้เป้าหมายต่อไปที่ 1,226 เหรียญสหรัฐต่อออนซ์และ 1,250เหรียญสหรัฐต่อออนซ์ ตามลำดับกลยุทธ์การลงทุน สำหรับนักลงทุนทองคำแท่งแม้ว่าจะมีมุมมองเชิงบวกต่อตลาดทองคำแต่ก็ให้ความสำคัญกับการบริหารจัดการพอร์ตลงทุนไม่ได้น้อยไปกว่ากันจึงแนะนำว่านักลงทุนที่ถือทองคำอยู่ก่อนหน้านี้ให้ทยอยขายทำกำไรไปบางส่วนก่อนส่วนจะเป็นสัดส่วนเท่าใดของพอร์ตการลงทุนนั้นก็ขึ้นอยู่กับมุมมองเชิงบวกต่อตลาดทองคำและความสามารถในการรับความเสี่ยงขอนักลงทุนแต่ละรายแต่ก็ยังยืนยันที่จะให้นักลงทุนขายทองออกเพื่อทำกำไรบางส่วนก่อน
เล่นสั้นรับความเสี่ยงได้สูงหากราคาย่อมาแถวๆ 1,200 เหรียญสหรัฐต่อออนซ์โดยไม่หลุด 1,198 เหรียญสหรัฐต่อออนซ์นักลงทุนสามารถซื้อทองเพื่อลุ้นทำกำไรโดยมีเป้าหมายทำกำไรที่ 1,220 และ 1,250 เหรียญสหรัฐต่อออนซ์ตามลำดับ หากราคาทอง หลุด1,188 เหรียญสหรัฐต่อออนซ์ควร หยุดขาดทุนทันที
หากราคาย่อมาแถวๆ 1,192 เหรียญสหรัฐต่อออนซ์โดยไม่หลุด 1,188 เหรียญสหรัฐต่อออนซ์นักลงทุนสามารถซื้อทองเพื่อลุ้นทำกำไรโดยมีเป้าหมายทำกำไรที่ 1,210เหรียญสหรัฐต่อออนซ์และ1,220 เหรียญสหรัฐต่อออนซ์ตามลำดับ หากราคาทอง หลุด 1,168 เหรียญสหรัฐควร หยุดขาดทุนทันที
เล่นระยะกลางถึงยาวนักลงทุนที่ถือทองคำอยู่ควรทำตามคำแนะนำเบื้องต้นส่วนนักลงทุนที่ยังไม่มีทองคำอยู่ในมือควรรอซื้อที่ระดับ 1,162 เหรียญสหรัฐหรือ 1,144 เหรียญสหรัฐโกลด์ ฟิวเจอร์ส• ถือ Long position แนะนำทำกำไรออกไปบางส่วน ณ ราคาปัจจุบัน ส่วนที่เหลือถือรอทำกำไรที่แนวต้าน ต่อไป 1,226 และ 1,250 เหรียญสหรัฐ• ยังไม่มี position อยากซื้อต้องรับความเสี่ยงได้สูง โดยเข้าซื้อ หากราคาไม่หลุด 1,198เหรียญสหรัฐ• ยังไม่มี Position แนะนำรอขายแนวต้านสำคัญ 1,226 เหรียญสหรัฐหากทะลุ ผ่าน 1,250 เหรียญสหรัฐให้ตัดขาดทุนทันที• ติด Short Position และรับความเสี่ยงได้น้อยยังคงแนะนำ ย่อมาให้ลดพอร์ตลง